Na temelju članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13-pročišćeni tekst) i članka 6. Pravilnika o provođenju postupaka jednostavne nabave robe, radova i usluga Grada Koprivnice („Glasnik Grada Koprivnice“ broj 1/17) - u daljnjem tekstu: „Pravilnik“, zamjenik koji obnaša dužnost gradonačelnika Grada Koprivnice dana 30. svibnja 2017. godine, donio je

**ODLUKU**

**o početku postupka i imenovanju stručnog povjerenstva za pripremu i provedbu postupka**

**jednostavne nabave za nabavu promotivnih materijala za potrebe Upravnog odjela za**

**društvene djelatnosti i europske poslove**

**I.**

Donosi se Odluka o početku postupka i imenovanju stručnog povjerenstva za pripremu i provedbu postupka jednostavne nabave za nabavu promotivnih materijala za potrebe Upravnog odjela za društvene djelatnosti i europske poslove.

 Javni naručitelj jednostavne nabave je Grad Koprivnica, Zrinski trg 1, Koprivnica, OIB: 62112914641.

Postupak jednostavne nabave provodi Upravni odjel za društvene djelatnosti i europske poslove.

Predmet jednostavne nabave je nabava promotivnih materijala za potrebe Upravnog odjela za društvene djelatnosti i europske poslove.

Procijenjena vrijednost jednostavne nabave iznosi 199.000,00 kuna (bez PDV- a).

Financijska sredstva za jednostavnu nabavu planirana su u Proračunu Grada Koprivnice za 2017. godinu.

**II.**

Postupak jednostavne nabave provodi se sukladno članku 7. stavku l. Pravilnika.

Jednostavna nabava planirana je u Planu nabave za 2017. godinu, evidencijski broj nabave je: **31/17. JN.**

Kriterij odabira u ovom postupku jednostavne nabave je najniža cijena.

**III.**

U stručno povjerenstvo (u daljnjem tekstu: „Povjerenstvo“) u ovom postupku jednostavne nabave imenuju se:

1. Kristina Cvitić, dipl. oec.,
2. Maja Balaško, dipl.oec.,
3. Silvija Ferenc, mag. oec.,
4. Lana Zlojutro, mag.oec.,
5. Dijana Jakopanec, dipl. iur..

**IV.**

Odgovorna osoba javnog naručitelja je Mišel Jakšić, dipl. oec., zamjenik koji obnaša dužnost gradonačelnika Grada Koprivnice.

**V.**

Zadaća Povjerenstva je priprema i provedba postupka jednostavne nabave sukladno članku 6. stavku 3. Pravilnika: izrada potrebne dokumentacije za nabavu, izrada i slanje poziva za dostavu ponuda, otvaranje, pregled i ocjena ponuda, rangiranje ponuda prema kriteriju za odabir, predlaganje donošenja odluke o odabiru ili odluke o poništenju te obavljanje ostalih poslova potrebnih za provedbu postupka.

KLASA: 402-01/17-01/0127

URBROJ: 2137/01-04/5-17-1

Koprivnica, 30. svibnja 2017.

ZAMJENIK KOJI OBNAŠA

 DUŽNOST GRADONAČELNIKA:

 Mišel Jakšić, dipl. oec.

**OBRAZLOŽENJE**

Na temelju ukazane potrebe provodi se jednostavna nabava za nabavu promotivnih materijala za potrebe Upravnog odjela za društvene djelatnosti i europske poslove. Promotivni materijali potrebni su za promociju EU projekata ciljnoj skupini te široj javnosti te za različite manifestacije koje organizira Grad Koprivnica. Sukladno navedenom potrebno je dizajnirati i izraditi različite promotivne materijale poput brošura, letaka, postera, USB stickova, blokova, penkala, majica, plakata, pozivnica, plakata roll up i sličnih reklamnih predmeta. Nabavljat će se okvirne količine predmeta nabave. Stvarna nabavljena količina promotivnih materijala na temelju sklopljenog ugovora može biti veća ili manja od okvirne količine s time da ukupna plaćanja bez poreza na dodanu vrijednost na temelju sklopljenog ugovora ne smiju prelaziti procijenjenu vrijednost nabave.

Nabava će se provoditi sukladno odredbama Pravilnika o provođenju postupaka jednostavne nabave robe, radova i usluga Grada Koprivnice. Sredstva za nabavu planirana su Planom nabave Grada Koprivnice za 2017. godine i evidentirana u Proračunu Grada Koprivnice za 2017. godinu.

Prvi korak za provođenje navedene nabave je donošenje Odluke o početku postupka i imenovanje stručnog povjerenstva za pripremu i provedbu postupka jednostavne nabave za nabavu promotivnih materijala za potrebe Upravnog odjela za društvene djelatnosti i europske poslove. Zadatak povjerenstva je priprema i provedba postupka jednostavne nabave sukladno članku 6. st. 3. Pravilnika: izrada potrebne dokumentacije za nabavu, izrada i slanje poziva za dostavu ponuda, otvaranje, pregled i ocjena ponuda, rangiranje ponuda prema kriteriju za odabir, predlaganje odluke o odabiru ili odluke o poništenju te obavljanje ostalih poslova potrebnih za provedbu postupka.

S obzirom na to da je planirana nabava raznovrsnih promotivnih materijala ista će biti podijeljena u grupe sa zajedničkim karakteristikama. Grupe će biti određene po utvrđivanju svih zavisnih parametara.

 Shodno svemu navedenom predlaže se zamjeniku koji obnaša dužnost gradonačelnika Grada Koprivnice gosp. Mišel Jakšić donošenje Odluke o početku postupka i imenovanju stručnog povjerenstva za pripremu i provedbu postupka jednostavne nabave za nabavu promotivnih materijala za potrebe Upravnog odjela za društvene djelatnosti i europske poslove.

Nositelj izrade i predlagatelj akta:

Upravni odjel za društvene djelatnosti

i europske poslove:

Pročelnik:

Darko Ledinski, prof.